
Taupymo idėja gludi amžinose žmogaus pastan- 
gose, atsiekti maksimalinio progreso ir gerovės laip- 
snio, kuomažiausiai išeikvojus tam darbui savo pajėgą. 

Taupyti—reiškia kelti kiekvieno atskirai, kartu ir 
visos tautos ir viso krašto gerbuvį. Kiekvienas sutau 
pytas skatikas stiprina. tautos nepriklausomybės pa- 
matus. 

Ši idėja apima įvairiausias žmogaus gyvenimo 
srytis. Tad pirmon eilėn tenka atkreipt dėmesį į są- 
lygas kuriomis galima būtų eiti prie visokeriopos žmo- 
gaus gerovės. 

Rytų Lietuvos kraštas kultūriškai ir ekonomiškai 
labai atsilikęs. Tuo tarpu, kada kitos šalys ramiai tau- 
“pė ir dirbo. mes to, del visiems žinomų aplinkybių, 
negalėjome daryti. Šiandien esant nepergeriausioj eko- 
nomiškoj padėty visai Lenkijai, mūsų kraštas ypatin- 
gai gauna skaudžiai tą pajusti. Žemės ūkis duoda la- 
bai menką derlių, prie to dar prisideda mokesnių slo- 
gutis, kuris ytin duoda save pažinti. Nemaža priside- 
da prie mūsų vargų ir mūsų būdo ypatumai, noras 
neretai išleist pinigus arielkelei, alučiui ir t. t. 

+ Kad pasivytum kitas ūkiškai ir kultūriškai tur- 
tingas šalis turime dvigubai dirbti bet ir taupyti. Jai 
mūsų tautiečiai ir po maža bet nuolatos taupytų, tai 


Eina du kartu 


į mėnesį. 


1929 m. Lapkričio m. 1 d. 


Atskiro numerio kaina 20 skat. 
arba 30 liet.. centų. 


Prenumeratos kaina metams 4 auks, 
Neprikl. Lietuvoj metams 8 litai. 


Taupymo idėja. 


netrukus ūkiškai gerokai pakiltum, nes ir mažomis 
sumomis taupant sutaupytume didelius turtus. 

Kad šis taupymo darbas eitų sekmingai visame 
Rytų Lietuvos krašte ir apimtų netik inteligentus, ama- 
tininkus ir tarnautojus, bet ir ūkininkus, tai "čia kaip 
tik tektų atkreipt savo dėmėsį mūsų krašto vienintė- 
lės koperatyvinės kredito įstaigos vadovybei. Vilniuj 
mes jau turime koperatyvinę kredito įstaigą, sutvertą 
vien mūsų tautiečių pastangomis. Nors ši įstaiga yra 
jaunutė, bet vadovaujama prityrusių žmonių, visuome- 
nės tarpe jau yra įgijus didelio pasitikėjimo. Kaip tik 
būt labai smagu išgirdus, kad ši didelios taupymo idė- 
jos įstaiga, plėstų savo darbą platyn, apimdame visą 
Rytų Lietuvos kraštą. Tada ne vieną mūsų tautietį 
paskatintų pradėt tuojaus taupyt ir padėtų jam tame 
darbe. 

Nors gal savo darbe susidurt tektų ir nevisada 
palankiom sąlygom, bet turint prieš akis kilnų darbą 
ir gerų norų, galima visas kliūtis nugalėt. Taup, ti yra 
malonu, taupyti yra mūsų pareiga. Taupyti — reiškia 
uždirbti! Taigi Jūs Vilniškiai! Būkite mūsų pilkojo 
kaimo taupymo mokytojais., padėkite mums, išmokin- 
kite ir mus taupyti. 

Koperatininkas. 

Vėlinės Rasų Kapinėsė. 


Lynoja. Renkasi būreliai studentų, mokinių ir 
šaip jaunuomenės Šv. Mikalojaus salėn. Sulaukus 3 
val., gatvej išsirikiuoja ilgoka eisena. Priešaky nešami 
kuklūs vainikai papuošti tautiniais kaspinais. Eisena 
pamažu slenka giedodama šventas giesmes (labai ne- 
sutartinai) pro Aušros Vartus—Rasų link. 

Gatvėse praeiviai smalsiai stebi šią iškilmingu- 
mo kupiną eiseną ir viens kits klausinėja „nejaugi čia 
Lietuvių eisena“. 

-Prieblanda. Arčiau Rasų— purvas. Jau ištolo ka- 
-= pai mirguliuoia nuo žvakučių liepsnų. Žmonių, kai kas 
met, pilna. 

Pirmiausiai eisena sustoja prie a. a. Dr. Basana- 
vičiaus kapo. Tautos Patriarko amžino poilsio vieta 
gražiai papuošta gėlėm ir paskendųs žvakių liepsno- 
se. Prie paminklo padaryti „Gedimino stulpai“. Aby- 
pus dega žibintai. lt sustingę stovylos, mūsų skautai 
su vėliava, stovi garbės sargyboj. Visų veidai rimti 
susikaupę. Re inys labai įspūdingas. 

Eisena sustoja. Giedama Aniuolas Dievo, vėliaus 
Tautos gimnas. | susirinkusius prabyla studentas Da- 
sys. Eiseną apstoja kapų lankytojai-svetimtaučiai ir 
stebi nepaprastą įspūdingą reginį. Sudėjus gražų chri- 
zantemų vainiką, eisena slenka toliaus, 

Tarp medžių ir kryžių siluetų, aplenkdami Višin- 
skio. kun. Ambroziejaus ir kitų, kada tai daug pasi- 
darbavusių mūsų tautos labui, amžino poilsis vietas, 
sustoja ties Čiurlionies kapu. Vėl seka giesmė, pra- 
kalba. 

Dar sustojus ties kun. Stašio kapu, visi permir- 
kę, nebodami lietaus tr didelio purvo, eina į mūsų 
karių kapus. 

Kažkeno pagarbi širdis atsiminė mūsų tautos di- 
dvyrių kapus irgi apšviest žvakutėm. Karių kapai vi- 
sada mumyse sukelia kažkokios ypatingos pagarbos. 
Todel čia giedamos giesmės ir gimno garsai skamba 
irgi kaip tai neapsakomai iškilmingai. Studentas Mar- 
tinkėnas pasako įspūdingą kalbą, kuri buvo tą vakarą 
bene viena iš visų geriausiai pasakyta. Jaunesnių mok- 
sleivių eilėse girdisi pasididžiavimo balsai: 

— Čia mūsų broliai guli garbingai žuvę už Tau- 
tos laisvę... 

Šie mums brangūs kapai ilgėliau sulaiko prie 
savęs atėjusius juos lankyt. Taigi eisena vis dar 
lūkuriuoja tarytum laukdama iš jų kokio tai paslap- 
tingo, nežemiško balso... 

Nepamirštami ir mirę mokslo draugai. Jų kapai 
irgi aplankomi, nors eisenai ši kelionė ir labai var- 
ginga... 

* * 
P * 

Maži būreliai apleidžia mirusių karaliją.:. 

Skirstosi. visi skuba į pastoges. Vėl šalta miesto 
gatvė. . purvas. Dalinasi įspūdžiais. Prisimena tik ką 
aplankytų mūsų Tautos Didvyrių garsius darbus, ku- 
riuos nuveikę mūsų tautos labui gyvi būdami. Neju- 
čiom lieka sudrumsta nuotaika mūsų krašto šių dienų 
veikėjų, šiandien duotas pavyzdys. Iš jų veik nei vie- 
nas nedalyvavo šioj gražioj įspūdingoj eisenoj... Mat 


jiems brangi sveikata, laikas... jie pašvenčia laiką svar- 
Ilgotiškis, 


besniems reikalams.,. 


Lenkijos seimas neposė- 
džiauja. 


Lenkijos Respublikos Prezidento aktu, š. m. spa- 


„lių 31 d. turėjo susirinkti posėdžiauti seimas. Seiman 


atvykus Maršalui Pilsudskiui į atidaromą posėdy, kaipo 
pavaduotojui staiga susirgusio ministerių pirminko p. 
Svitalskio, Marš. Pilsudskį. seimo rūmų prieškamba- 
riuose, triukšmingai su entuziazmu sutiko susirinkę 
Varšuvos įgulos vyresnieji karininkai, skaičiuje virš 
šimto žmonių. 

Seimo pirmininkas p. Dašinskis, šiame karinin- 
kų elgesy įžiūrėjo, kaipo nedraugingą aktą seimo at- 
žvilgiu ir nėjo atidaryt seimo posėdžio. 

Marš. Pilsudskis nesulaukdamas atidarymo seimo 
posėdžio, lydimas vidaus reikalų ministerio p. Sklad- 
kovskio ir pulkininko Becko, nuėjo i p. Dašinskio 
kabinetą išaiškint priežastį. Jų tarpe buvo sekantis 


 pasikalbėjimas. 


Marš. Dašinskis: [rodydamas į gen. Skladkovski 
ir pulk. Becką): Gal Tamstos pasiliksite (rodo į sa- 
Ionėlį), o 

+ Marš. Pilsudskis: Ne, Tamsta iškraipai visa ir 
todel pasiėmiau du liūdininkus (trumpas rankų pas- 
paudimas, susėda). 

Marš. Pils.: Girdėjau, kad Tamsta norėjai važiuo- 
ti pas Poną Prezidentą, todel neatsilankiau pas Tam- 


„stą. Dabar matau, kad Tamsta čia esi, todel ateinu ir 


noriu paklausti, kodel Tamsta darai tas avantūras (he- 
ce)? Ar aš ilgai lauksiu Seimo atidarymo? Kodel Tam- 


Rasų kapai. X pažymėta vieta, kur ilsis mūsų kariai, žuvę už tautos laisvę. 

sta neatidarai Seimo, ką reiškia tos avantūros? 

Marš. Dašin.: Ar tai, kad seime yra ponai kari- 
ninkai. 

Marš. Pils.: Ne, ne tai, bet tai, kad Tamsta ne- 
pradedi Seimo posėdžio. Kodel Tamsta neatidarai? 

Marš. Dašin.: Prie durtuvų, šautuvų ir kardų sei- 
mo neatidarysiu. Prieangyje yra ginkluoti karininkai. 

Marš, Pils.: O -kaip Tamsta tai įrodysi? 

Marš. Dašin.: Man pasakė mano valdininkai. 


Marš. Pils.: Oi Tamstos valdininkai! Jei Tamsta 
nenori, reikėjo iš anksto paskelbti. Nieks taip nedaro, 
o prie siauro įėjimo, kur nėra skelbimo, visuomet 
minia gali susirinkti, o paskui kokie tai pusberniai 
(fagasi) arba koks nors atstovas įsako karininkams 
išeiti. Kam tos kvailybės? 

Marš. Dašin.: Esi Tamsta mano svečias, todel 
nenoriu iš to, ką Tamsta sakai, daryti išvadų. 

Marš. Pils.: Iš ko? 

Marš. Dašin.: Tamsta sakai, kad aš darau kvai- 
lybes. 

Marš. Pils.: Aš nesu svečias, aš čia oficialiai. 

Marš. Dašin.: Ir aš oficialiai. 

Marš. Pils.: Todel prašau Tamstos prilaikyti lie- 
žiuvi (suduoda ranka stalan) ir klausiu, ar Tamsta 
manai atidaryti posėdį? B 

i; Marš. Dašin.: Prie durtuvų, revolverių ir kardų 
neatidarysiu. 

Marš. Pils.: Tai Tamstos paskutinis žodis? 

Marš. Dašin.: Taip. 

Marš. Pils.: Tai Tamstos paskutinis žodis? 

Marš. Dašin.: Taip. 

Marš. Pilsudskis nežymiai linkterėjo ir, nepada- 
vęs rankos, išėjo iš marš. Dašinskio kabinėto. Eida- 
mas per salionėlį, garsiai tarė: „Tai kvailys“. 

Šis pasikalbėjimas yra pačio marš. Pilsudskio 
patikrintas; po juo yra pasirašę pp. Sktadkovskis ir 
Beckas. 

Maršalas Dašinskis apie susidariusią padėty tuo- 
jaus pranešė P. Prezidentui, kuris liepė atidėti seimo 
posėdžio atidarymą vėlesniam laikui 

Vėliaus buvo paskirtas seimo posėdis lapkričio 
5 d. bet neivyko. P. Prezidento aktu seimo atidaiy- 
mas liko atidėtas 30 dienų. 


Suimti vėl du 2 plečkaiti- 
ninkai. 


Šių metų lapkričio mėn. 2 d. kriminalinė polici- 
ja sulaikė du plečkaitininkus Viršnicką Vacį ir Bie- 
liauską Joną. Jie buvo atvykę iš Vilniaus ir apsistoję 
Vievy; su savim turėjo daug plečkaitininkų literatūros, 
ginklų, k. a. revolverių ir įvairių granatų, taip pat tu- 
rėjo pragaro mašiną, kurią sulaikant patys susprogdi- 
no, manydami, kad per sumišimą galės pabėgti. 

Lapkričio mėn. 2 d. Kaune gavus žinias apie 
plečkaitininkų V. Viršnicko ir J. Bieliausko perė imą 
ties Vieviu mūsų pusėn, tuojau buvo pasiųsti į admi- 
nistracijos liniją kriminalinės policijos valdininkai. Siun- 
čiant juos, iau turėta taip pat žinių, kad perėjusieji 


ai 

plečkaitininkai ginkluoti revolveriais, granatomis ir 
pragaro mašina. Iš Kauno pasiųstieji kriminal. polici- 
jos valdininkai atvyko į vietą jau pradėjus temti. Vie- 
toje jie gavo tikslių žinių, kad abu plečkaitininkai su- 
stoję geležinkelio sargo Viršnicko, vieno plečkaitinin- 
ko tėvo name. Kriminal. policijos valdininkai drauge 
su vietos policija tada sakytą namą apsupo ir slinko 
prie jo artyn. Pirmiausia netikėtai išėjo iš namo pleč- 
kaitininkas V. Viršnickas, kurį policija tuojau sulaikė 
ir nuginklavo. Pas jį terastas su vamzdin įleistu šovi- 
niu revolveris. Jį sulaikius, name staiga užgęso šviesa 
ir netrukus su baisiu trenksmu išsiveržė iš namo iki 
20 metrų aukštumo liepsnos stulpas. Ten susprogdin- 
ta plečkaitininkų atsineštoji pragaro mašina nugriovė 
pusę namo su stogu. Ūmai po sprogimo policija pa- 
leido į namo langus ir duris keletą papliupų šūvių, 
kad kartais nepabėgtų iš namo jame likęs antrasis 
plečkaitininkas Po kurio laiko tasai plečkaitininkas— 
J. Bieliauskas atsiliepė iš namo griuvėsių. Policija tada 
ji tuojau suėmė. Apžiūrėjus name, kokiomis aplinky- 
bėmis buvo sprogdinta pragaro mašina, paaiškėjo, 
kad sprogdinimas buvo padarytas tiktai tikslu pabėgti. 

Pas abu suimtuosius plečkaitininkus iš viso ras- 
tas vienas didelis mauzeris, vienas didelis parabelis, 
du dideli brauningai, apie 150 jiems šovinių, dešimts 
rankinių granatų ir ryšulys plečkaitininkų laikraštuko 
„Pirmyn“ ir kitokios jų „literatūros“. 

Abu suimtieji plečkaitininkai buvo iš Lietuvos 
pasišalinz 1927 m Jiedu dabar dar tebetardomi 

Kvočiami parodė, kad jų tikslas buvo išplatinti 


PAVILIONIŠKIS. 
„Jam buvo lemta“ 


(Tąsa). 


Nelaimnei, Elzei to pamatyt netekę. Apimta bai- 
mės paragauti Daknio diržo, kurio jau tekę paragaut 
Švedo Juozui, mergaitė tekina nubėgo į kerdžiūvienės 
trobą. 

Daknio kumelė purve!—sušuko nuo slenksčio— 
žinote, ta širmoji, ką melugne vadina... purve—ten! 

— Aš tau duosiu, tu snargle, lakstyt po pur- 
vą!-žiauriai sušuko kerdziuvienė — aš tau parodysiu 
širmą kumelę... 

Sugriebus Elzę už rankų pasodino ant suolo, ir 
paėmus iš lentynos šmotelį sūrio, davė jį kūdikiui... 

— Štai, valgyk, kad tu man niekur neitum iš 
grįčios. 

Pietums, Matienė namo negrįžo. Būtų galėjus 
sugrįžti, nes buvo netoli, vos trys kilometrai; bet mie- 
stely susirinkdavo daug pažįstamų su kuriais reikėjo 
pasikalbėt, kad būtų nebuvę apie ką kalbėt, tai kas 
kita, bet Matiene tūrėjo papasakot daug įdomių daly- 
kėlių. Ir štai: vyras susirgo, kaip tyčia ne darbo die- 


ną, bet šventadienį. Daknys ką tai pavogęs, nes 
ūkvaizdis prie arklidės jį koliojęs; išmokant bernams 
savaitinį uždarbį įvyko klaida. Elenai priklausė už 
vienuoliką dienų po 20 skatikų, Agnei už aštuonias 
dienas po 20, Ignui gi, už dešimis dienų po auksiną; 
dabargi knygose buvo įrašyta: mergaitėm 21 diena o 
Ignaliui 9 ir už tiek tiktai ponas sumokėjęs tris rub- 
lius ir tris auksinus. 

= Bet jūs sau apskaitliuokite — patare viena iš 
kūmučių—gal čią ir nėra skriauda. 

— Kam čia turiu skaitliuot! Man nereik apy- 
skaitų —nuskriaustoji šaukė—Ūkvaizdis toks pat vagis 
kaip ir Daknys! — Vė'iaus atėjo eilė išspręst mėsos 
reikalas. Žydas, kaip žydas; mėsos turi gražutėlės, 


"duot nenori, kalba, kad užsakyta del dvarų; turi pa- 


genis, blogesnius šmotus kertėj—ir tuos ištraukia, no- 
rėdamas, kad jam sumokėjus, kaip už gerą. Buvo pas 
vieną, Leibą - ne pirko; huvo pas antrą, pas Abram- 
kę — taip pat nepirko; tiktai pas tretį, pas kreivą Jo- 
seli, surado veršienos, derėjosi, išsiderėjo ir nupirko. 
— Kiša man, žydpalaikis, visą pasturgalį: imkit, 
sako ir imkit... Bene pasiutai, sakau! kam man dabar 
reikalingas pasturgalis? Negi šventėms perku? O jis; 
imkite visą šlaunį, sako, nes tokios veršienos niekad 

Lietuvoj tą literatūra ir padaryti teroro aktą; be to, 
manė susprogdinti karininkų Ramovę ir kriminalinės 
policijos įstaigą. 

Instrukcijas ir pinigus gaudavę nuo buv. seimo 
atstovo Paplausko. r. 

/ 

IŠ VISUR IR APIE VISKĄ. 


Latvijos lietuviai organizuojasi. 


Iki šiam laikui Latvijoj gyvenantieji mūsų tautie- 
čiai neturėjo jokios organizacijos jungiančios visus be 
išimties lietuvius į vieną vietą. Sių metų lapkričio 
mėnesio vidury Rygoj šaukiamas visų lietuvių suva- 
žiavimas, kurio tikslas bus sukūrimas tokios organi- 
zacijos centro. Ton Organizacijon galės jeit visi be 
išimties lietuviai gyvenantieji Latvijoj. 


Nužudytas Sovietų attache Paryžiui. 


Didelę sensaciją sukėlė Sovietų ambasados Pa- 
ryžiui attache Sambo nusižudymas. Sambo buvo stai- 
ga atšauktas į Maskvą sąryšy su Biesiadovskio byla. 


Milžiniškos demonstracijos Pietų 
Slavijoį prieš fašistus. 

Polos tribunolas pasmerkė mirti serbą Vladimirą 
Gortaną, o jo keturis draugus---30 metų kalėti. Gor- 
tanas ir jo draugai buvo kaltinami šaudę rinkimų me- 
tu į fašistus rinkikus. 

Sąryšy su tais pasmerkimais, Zagreoe Pietųsla- 
vijoj įvyko didelės demonstracijos. Minios žmonių ir 


LSS ama 


studentų ėjo gatvėmis, visaip koneveikdami Mussolini, 
Pažymėtina, kad visi pasmerktieji yra studentai. 


Nelegali kelionė į SSSR. 


„Dni“ praneša, kad žinomas socialistą revolių- 
cionierių rašytojas ir vėikėjas V. Lebedevas nesenai 
buvo nelegaliai nuvažiavęs į SSSR ir išbuvęs daugiau 
mėnesio Maskvoje ir Leningrade laimingai sugrįžės į 
Paryžių. > ) 


Nubausti 3 redaktoriai. 


Siomis dienomis Varšuvos apygardos teismas 
nubaudė po 3 mėnesius kalėjimo, nepakeičiant pin'gi- 
ne bauda, už skleidimą pramanytų gandų apie vieną 
aukštą policijos valdininką, atsakomuosius rėdakto- 
rius: „Robotnik'o“, „A. B.C.“ ir „Gazeta Warszawska,, 


Čekoslovakijos parlamento rinki- 
mų daviniai. 


Praha. Lapkričio 4 d. Čekoslovakijos prezidentas 
pavedė ligšioliniam ministeriui pirmininkui Udržaliui 
sudaryti naują ministerių kabinetą. 

Galutinėmis oficialinėmis žiniomis, per paskuti- 
nius Čekoslovakijos parlamento rinkimus vokiečių so- 
cialdemokratų partija gavo 21 mandatą (laimėjo 4) 
vokiečių nacionalistų partija gavo 7 (pralaimėjo 3), 
vokiečių socialinė krikščionių partija gavo 14 (laimė- 
jo 1), vokiečių nacionalsocialistų gavo 8 (laimėjo 1). 
Iš didelių čekoslovakų partijų socialdemokratai gavo 
30 mandatų (Himėjo 10), nacionalsocialistai gavo 32 
(laimėjo 4), nacionaldemokratai gavo 15 (laimėjo 2), 
didelė agrarinė partija gavo 46 (laimėjo 1). 


nebuvo ir vėl negreit bus. Galvoju: gal ir paemus 
šlaunį... bet vėliaus vėl pamaniau: kam man tek daug! 
Sakau, neimsiu! Todel žydas ėmė rodyt kitus šmotus, 
na ir išrinkau penkis svarus. Juk aš del nuosavio vy- 
relio nesigailiu. Potam, klausiu žydo, kokia kaina? O 
jis nori po dešimtakę. Prisikeikiau, vos į akis jam ne- 
spioviau! Po septynis, sakau. Jis neduoda, aš apsigry- 
žus einu... jis paskui mane išbėga: nuleido skatiką. 
Aš—ne. Bet kada aš dar ėmiau ji kolioti, tai tuomet 
nusileido ligi aštuonių, ir paėmiau net penkis svarus. 
Čia sekė suješkojimas veršienos net trijuose šmotuose, 
vartaliojimas, apžiūrinėjimas ir atgal pakarimas. Atsi- 
sveikinant, moterys viena kitai kalbėjusios: 

— Ach, Jezau saldžiausis! kas dabar dedas šia- 
me margame pasauly! 

Šventa teisybe! lai mus sergsti Dievo ranka. 

— Likita sveikos! 

— Dievas jus teveda. 

Reikėjo jeit į bažnyčią. Matienė skindama alkū- 
nėm sau kelią ir sprausdamasi it klynas į susikimšu- 
sių žmonių tarpą, laimingai prasiveržė prie sakyklos. 
Kumščiavo jos šonus, bet kumščiavo ir ji, vienok 
ritovėjo ji nebet kur! Ketino tiktai sukalbėt poterius 
s grįžti. Vienok atsiradus prie pat sakyklos. neišpuolė 


jei išėiti pamaldom nepasibaigus. Dalaukti iki pabai- 
gos; bet už tat nuo laiko, kada kunigas nuejo nuo 
altoriaus, neapleido nei minutėlės laiko. Su pasigerėji- 
mu, iš visų jėgų ėmėsi grūstis durų link: tai minios 
trinama, tai vėl iškeliama į viršų, šiek tiek jos pinti- 
nėlė palaužyta, biškį skepetos nuplėšta, užtat ji viena 
pirmųjų išpuolė pro bažnyčios duris. ir nesižvalgyda- 
ma ilgiaus į susėdusius ubagus—skubėjo namo. 

— Na, kaip, lengviau tau?—paklausė Matienė, 

— Ne—-atsakė- 

— Štai, lukterėk, tuojaus užkaisiu sriubą, tai 
tada tuojaus bus tau tvirčiau. Kurgi vaikai dingo? 

— Trumpienė paėmė. 

— Tai tuo geriau. 

Daugiau nesikalbėjo tarp savęs. Ji sukinėjosi po 


kai trukšmingai žaidė, o ligonis gulėjo, kaip it nieko 
nematydamas nei nejausdamas kas aplink jį dedas. 


(B. d.). 


6 Viešo, 


SSSR pinigų pritrūko. 
Sąryšy su finansiniu krizių, SSSR vyrjausybė, 


pasak „Ti:nes“ įsakė tuč tuojau pirm laiko rinkti mo- 
kesnius už 1'30 metus. 


Latvija nenori ekonominio ben- 
dradarbiavimo su Estija. 


Buvęs estų delegacijos pirmininkas latvių ėstų 
muitų unijos mišriojoj komisijoj Seppas „Vaba Maa“ 
korespondentui pareiškė, kad, jei Latvija ir toliau lai- 
kysis tokios pat politikos unijos atžvilgiu, tai bus ne- 
išvengiamas derybas liečiančių dokumentų paskelbi- 
mas. Sis žygis, Seppo nuomone, sudarys labai nepa- 
lankią nuomonę estų latvių santykiuose. Seppas toliau 
tebetvirtina, kad Latvija bendrai nenori ekonominio 
bendravimo su Estija. Seppas, baigdamas, labai palan- 
kai atsiliepė apie galimą 3-jų sprendimą, aiškinant 
muitų unijos vykdymo nepasisekimus. 


Prancūzijoj naujas ministerių ka- 
binetas. 

Prancūzijoj naują ministerių kabinetą sudarė 

Tardieu. Užsienio reikalų ministeriu, paliko Briandas. 


Manoma, kad šis naujas ministerių kabinetas bus 
trumpaamžis. 


Vieni kitus šaudo. 


Afganistano naujas valdovas sugavęs ankščiau 
buvusį Habibulą su visa eile jo šalininkų sušaudė. 

Pažymėtina, kad pasmerktasis karalius panorėjo 
ir mirt karališkai. Jis buvo pareikalavęs, kad ji šau- 
dytų be užrištų akių. Tas noras buvo patenkintas. 


Nepr. Lietuvoje 


LIETUVOJ NAUJAS UŽSIENIŲ REIK. MINISTERIS. 


Lapkričio mėn. 8 d. p. Respublikos Prezid. aktu 
Lietuvos užsienio rcikalų  ministeriu liko paskirtas 
Dr. Zaunius. 


LIETUVOJ PERDAUG KAPITALŲ. 


Šiuo metu Lietuvos bankuose yra virš 100 mili- 
jonų litų atsargos kapitalų sukrauta. Jų tarpe 25 mil. 
litų sumai svetima valiuta. Reiškia krašto gerbuvis 
gerėja - 
LIETUVOJ ĮVEDAMAS DEGTUKŲ MONOPOLIS. 

Šiomis dienomis pasibaigė derybos tarpe Lietu- 
vos vyriausybės ir šv degtukų koncerno atstovų dęl 
ivedamo Lietuvoj degtukų monopolio. 

Švedų trustas sutiko užpirkt Lietuvoj visus esa- 
mus degtukų fabrikus ir įsteigti Lietuvoj akcinę ben- 

drovę kuriai bus suteikta išimtina teisė gamint ir par- 
davinėt degtukus. Po 35 metų šios bendrovės turtas 
esamas Lietuvoj, pareina valstybės nuosavybėn. Kas 
metai švedai sutiko mokėti po 2 milijonus litų akcy- 
zo mokesnio, dali pagamintų degtukų eksportuot į 
užsienį ir Suteikia labai patogiom sąlygom Lietuvai 
paskolą 60 milijonų litų. Manoma, kad išsiderėtos są- 
lygos labai yra naudingos Lietuvai. 


ŪKININKŲ SĄJUNGOS BYLOS. 

Ši menesį laukiama prasidėsiant garsios eilinės 
ūkininkų sąjungos bylos Rokišky. 

Kaltinamųjų suole bus pasodinti pralotas Laba- 
nauskas ir kiti. Rokiškio „veikėjų“ prideryta šunybių 
apie milijoną litų. 

Buv. ministerio Petrulio bylai rengiamas kaltina- 
mas aktas. 

Dar pasilikę nesuimti „vadai“ viens po kito 
skubinasi begt į Braziliją. Taip šiomis dienomis išbė- 
go į Braziliją ir Ūkin. S-gos direktorius D. Trimakas 
išeikvojęs apie 1 milijoną litų. 

Brazilijoj lietuvių kriminalistų kolonija didėja. 
Anksčiau išbėgę, ten apsigyveno Ruškys, Rimša ir t.t. 


tai vis žmonės kada tai buvę labai „galingi ir ra- 
zumni“. 

Liaudis labai džiaugiasi Lietuvos teismų bešališ- 
kumu ir griežtumu. Garsios iašinių bylos teismo 


sprendimu, viso krašto ūkininkai likę labai patenkinti. 


NAUJAS TILTAS. 


Šiomis dienomis liko atidarytas viešam įnaudo- 
jimuisi naujai pastatytas Kaune per Viliją tiltas. Ati- 
darymo Iškilmėse dalyvavo p. Respublikos Preziden- 


tas, valdžios tr visuomenės atstovai. 
Tiltas pavadinta Petro Vileišio vardu. 


SAVIVALDYBIŲ RINKIMAI! 


Visoj Lietuvoj vyksta valsčių ir apskričių savi- 
valdybių rinkimai sulig naujo įstatymo. 


PROF. JVRGŪTIS. 


„Buvęs Lietuvos Banko valdytojas prof. Jurgutis 
liko paskirtas valstybės tar,bos nariu, 


POPIEŽIAUS MALONĖ. 


Tėvų Marijonų Generolui dr. kun. Pr. Būčiui šv. 
Tėvas parodė didelę malonę paskirdamas jį Rusijos 
komisijos konsultorium. (Romoje yra sudaryta rusų 
tikybos reikalais rūpintis komisija, o prof. kun. Būčys 
paskirtas jos patarėju). Paskyrimo dokumentas kardi- 
nolo Gaspari pasirašytas šių metų rugsėjo 22 dieną 
Nr. 83.229. 


GYVENTOJŲ JUDĖJIMAS. 
Oficialinėmis žiniomis šiemet ligi liepos 1 die- 
nos Lietuvoje gimė 34.424 kūdikiai, 17,022 berniukai 

ir 16.402 mergaites. Mirė tuo pat laiku 20.841 žmo- 
gus, 10,749 vyrai ir 10.092 moterys. Per pirmą šių 
metų pusmetį, Lietuvoje priaugo 13.583 žmonės, 7.273 


vyrai ir 6.310 moterų. Per tą pat laiką buvo 10.438 
vedybos, 


Be to, šiemet ligi liepos 1 dienos emigravo iš 
Lietuvos 8.561 žmogus, 5.762 vyrai ir 1.799 moterys. 
Lietuvių emigravo 6.657, žydų—1-231, rusų—286, vo- 
kiečių —154, lenkų—72. 

Turint galvoj, kad ligi liepos 1 dienos priaugo 
7.273 vyrai ir 6.310 moterų ir išvyko 5.762 vyrai ir 
2.199 moterų, išeina, kad faktiškai šiemet Lietuvoje 
ligi liepos 1 d. priaugo tik 1.511 vyrų ir 2.511 mote- 
rų. Taigi priauglis labai menkas. 


LIKVIDUOJASI ŽYDŲ MOKYKLOS. 


Šiemet del lėšų stokos užsidarė Kauno žydų vi- 
durinioji mokykla. Tėvų komitetas paprašė švietimo 
ministeriją tą mokyklą uždaryti. 

Dar uždarytos dvi žydų vidurinės mokyklos kaipo 
nebeveikiančios ir silpnai pastatytos, Roklšky. 


KLAIPĖDOS KRAŠTO PILIEČIAI STOJA SAVA- 
NORIAIS. 


Klaipėdos krašto savanoriams priimti komisija, 
šiomis dienomis priėmė kariuomenėn 33 savanorius. 
Įdomu pažymet, kad šį kartą savanorių tarpe buvo 
vienas vokietys. 


PRALOTO OLŠAUSKO BYLAI PASIBAIGUS. 


Pralotas Olšauskas nuteistas už nužudymą Ustia- 
nauskienės 8 metams sunk. darbų kalėjimo teismo 
sprendimu nepatenkintas ir žadąs apeliuoti Vyriau- 
siam Tribunolui. 

Valstybės gynėjas šiuo teismo sprendimu esąs 
irgi nepatenkintas ir žadąs prašyti Vyriausį Tribunolą 
Pralotui Olšauskui bausmę padidinti. 

Beto, valstybės gynėjas žadąs pralotui Olšauskui 
iškelti dar vieną baudžiamąją bylą del tariamojo sū- 
naus Ričardo dingimo. 


„TAUTOS KELIO“ REDAKTORIUS 
MĖNESIAMS Į BIRŽUS. 


IŠSIŪSTAS 6 


Kauno karo komendanto nutarimu „Tautos Ke- 
lio“ redaktorius p. Algirdas Sliesoraitis už skleidimą 
visuomenėje kurstančių žinių išsiūstas 6 mėnesiams iš 
Kauno į Biržus. Redakcijoj padaryta krata. 

DVI SKAITYKLOS. 


Pastaruoju laiku atidaryta Šv. Kazimiero Drau- 
gijos Skaitykla Didžiojoj g-vėj 12 Nr. ir Lietuvių 
Mokslo Draugijos Skaitykla, Gimnazijos skersgatvy 
4 Nr. Pirmoje daugiau knygų beletristinlo turinio, ant- 
roje medžiaga moksliniu kams ir studijuojantiems 
Mūsų nuomone, neperdidžiausią Vilniaus lietuvių skai- 
čių pilnai būtų patenkinusi viena skaitykla. Dabar, 
beabėjo, besivaržant joms tarpusavy, kaip viena, taip 
ir kita bus apytusčios. Skaityklų įrengimas, apšildy- 
mas, nušvietimas, tarnautojų išlaikymas, visa tai—tus- 
čias pinigų skleidimas tikslu surasti didesni būrio 
kairiųjų ar dešiniųjų 


LIETUVIŲ KALBA VILNIAUS UNIVERSĮTETE. 


Nuo pernai metų Vilniaus Universitete įvesta lie- 
tuvių kalbos lektoratas kun. Zajančkausko vedamas, 
ir lietuvių kalbos gramatika prof. Otrębskio. Bet del 
netikusių aiškinimo metodžių ar gal del profesorių 
nesugebėjimo patraukti savęsp studentus į metų galą 
šiems profesoriams tenka aiškinti vienam atsilankiu- 
siam arba dažniausiai nei nevieno klausytojo nesusi- 
laukia. Didelė iš to gėda netik profesoriams, bet ir 
mūsų studentų sąjungai, šiandieną jau virš 70 narių 
turinčiai, kad nesugeba susidomėti savąja kalba. Ne- 
liesime jau Universiteto Bibliotekos lituanistikos sky- 
riaus, kuriame nei vienas mūsų studentas nėsiteikė 
pavartyti nei vienos knygelės. Sunku spėti kuo susi- 
rūpinę mūsų jaunieji, jeigu nemato tame reikalo—rem- 
ti patys save. 


MAGISTRATAS „DARBUOJASI“. 


Šiomis dienomis pradeta asialtuot Ad. Micke- 
vičiaus gatvės dalį sties Teismų rūmais. 


SUIMT! BANDITAI. 


Rudziškių ir Valkininkų gminose jau ilgą laiką 
banditų gauja terorizavo gyventojus. Šiomis dienomis 
policijai pasisekė ši banda suimti, atradus jų slaptą 
buveinę miško tankumyne. Suimti 4 banditai ir atim- 
ti 3 vogti arkliai. 


PABĖGO SEKVESTRATORIUS. 


Šiomis dienomis Magistrato sekvestratorius T. 
Kochanovski's pasisavinęs apie 5.000 auks. susirinktų 
mokesnių — pabėgo. 

Manoma, kad jis pabėgo į Rumuniją. 


8 ži 


VILNIAUS PRĖK. IR PRAMON. RŪMAI SUSIRUŪ- 
PINO MOKESNIAIS. 


Vilniaus Prėkybos ir Pramonės Rūmai šiomis 
dienomis p:zd'jo rinkti medžiagą apie stovį prėkybos 
ir pramonės įmonių. Nuolatiniai skundai del apkro- 
vimo ncapsakomais mokesniais privertė P. ir P. rū- 
mų vadovybe daryt reikiamus žygius Valstybės Išdi- 
nėje kad pastoro i laikinai sustabdytų mokesnių iš- 
įeškojimą iš firmų, pakol bus galutinai paaiškėjęs jų 
finansinis stovis ir mokėjimo pajegumo palè. 


MIRE D'DIS LIETUVIŲ DRAUGAS 


Lapkričio men. 3 dieną, 4 v. p. p. Varšuvoj mirė 
žymus lenkų mokslininkas prof. J. Baudouin de Cour- 
tenay, sulaukęs 84 metus amžiaus. 

Lieiuviams kovojant su caro valdžia spaudos 
atgavimo laikais, velionis profesorius labai daug kuo 
prisidėjo prie tos kovos ir padėjo pagalios lietuviams 
atgauti spaudą. 

Jau prieš karą velionis buvo žymus mokslinin- 
kas profesoriaudamas Kazaniaus, Dorpato ir Peterbur- 
go universitetuose. Pastaruoju laiku v.lionis profeso- 
riavo Varšuvoj. 

KALBOS DARKYMAS. 


Vilniaus radio stoty yra įvesta ir lietuvių kalba 
valandėlė, kuria lenkiškai vadina „chwilka. litewska". 
Kažkoks poniekas, nemokėdamas lietuvių kalbos, kas- 
dien par radio biauru akcentu drįsta dergti lietuvių 
kalbą ir tuomi erzinti lietuvius myliučius gražią savo 
bočių kalbą. Nežinia koki tikslą turi lenkai, bet klau- 
sant tos „chwilkos“ ateina mintis, ar kartais lenkai 
nenori tuomi įrodyti lietuvių kalbos menkunią ir ne- 
gražumą ir atbaidyti lietuvius nuo gimtasios kalbos. 
Tuomi lenkai labai erzina lietuvius, kurie savo gra- 
žią ir turtingą kalbą už vis labiausiai myli ir niekad 
jos neisšižadės. Prieš tokį Vilniaus radio lietuvių kal- 
bos darkymą visiems Vilniaus lietuviams reiktų kuo- 
grieščiausia protestoti ir veikalauti, kad liautusi darkę 
mūsų gražią kalbą, 


MANANANMANANATNANANANANY NA NA AARAA 
Redakcijos atsakymai, 


VANVAUVANVAUAI ATATA IANT 

Tautininkui. „Mūsų rietenų vaisiai“ netin- 
tinka. Rašykite tvarkingiau ir rūpestingiau. 

Lačinai. „Paceltę lapai“ nesunaudosim. Rašy- 
nėkite daugiau iš Jūsų aplinkumos gyvenimo. 

Visiems mūsų skaitytojams. Gauname 
nusiskundimų, kad netvarkingai paštuose gaunamas 
mūsų laikraštis Neretai atsitinka. Kad kur tai ir visai 
žūva. Apie kiekvieną toki atsitikimą skubiai mums 
praneškite nurodydami savo antrašą, ypač artimiau- 
sią pašto įstaigą per kurią gaunami laikraščiai. 

GILUS SUPRATIMAS IR 
PAŽINIMAS RYTŲ LIE- 
TUVOS KRAŠTO GYVE- 
NIMO GALIMAS TIKTAI £ 

SKAITANT 


„vyti“ 


NEPRIKLAUSOMOJ LIETUVOJ PAR- 
DUODAMA VISUOSE KNYGYNUOSE IR 
KIOSKUOSE. 


PRENUMERATA PRIIMAMA 

UISAME VILNIAUS KRASTE | 


NĖRA LIETUVIŲ! | 


kurie neskaitytų vienintelio Rytų Lietuvoj 
leidžiamo, nepriklausomo, tautinės minties 
reiškėjo, dvisavaitinio laikraščio 


„VYTIS“ | 


todej visi lietuviai skaitykite ir platinkite 
tiktai > 


NYT 12 


Jau laikas užsisakyti 

„Vyti“ ateinantiems „4 


metams. Visi skubėkite. Pinigus siūskite 
šiuo adresu: . 
Wilno, Zakretowa 10-2. $ 

